NAKON povratka iz Zagorja aktualna predsjednica Kolinda Grabar-Kitarović posjetila je pučku kuhinju na Svetom Duhu gdje je noseći volontersku pregaču dijelila obroke korisnicima.

"U 2020. snažnije brinimo jedni o drugima

Ljudski je ne slagati se, ljudski je različito misliti, ali je itekako ljudski pomoći i pomagati. Oko temeljnih vrijednosti te kada nam je bilo najteže uvijek smo se kao narod znali okupiti.

Solidarnost je jedna od tih temeljnih vrijednosti.

Pomoći bolesnome, siromašnome, starome - mora uvijek i svugdje biti naša dužnost, a ne izbor.

Tekst se nastavlja ispod oglasa

Čuvajmo naše obitelji, čuvajmo dostojanstvo svakog ljudskog bića jer će tako i svatko od nas biti barem malo bolji. A Hrvatska? Ona je onoliko snažna koliko je snažan njezin najranjiviji pojedinac. Pomažući drugome - jačamo društveno tkivo, jačamo jedni druge.

Jer samo zajedno rastemo, a razdvojeni uvijek padamo.

Vama i vašim najmilijima želim sretnu 2020., snage, razboritosti i zdravlja da ostvarite ono što želite i zaslužujete", napisala je na Facebooku.